شەفەق نیوز/ قونسڵیەی ئەمریکی لە پارێزگای هەولێر پایتەخت هەرێم کوردستان، ئمڕوو یەکشەممە، بەیاننامەیگ وە یاد چل ساڵەی ژینۆساید کوردە فەیلیەکان وەدەس رژیم وەرین دەرکرد.
قونسڵیەگە لە بەیاننامەیگ وت: ئمڕوو ساڵیاد ژینۆسایدکردن کوردە فەیلیەکانە لە عراق، ک ئەو ریکارەیلە خەیمنە یاد ک رژیم ستەمکار سەدام دژ وەی چینە کرد، جوور دووچەوەکی و ئاوارەکردن و پویچەڵکردن شناسنامەی وەبارکردن و دویرەوخستن و دەسناین لەبان دارایی وماڵدارییان.
بەیاننامەگە وتیش؛ ئەمریکا پشتگیری لە ئەنجامدان داد کۆمەڵایەتی لەناونی گشت چینەیل کۆمەڵگا کەێد، و دووارە دووپات لە پابەندیی وە مقەیەتیکردن کەمینە بنچینەییەکان و ئاینیەکان لە هەرێم کوردستان و عراق کەێد، و بتەوکردن رەسینەوەیل فراوانی و ئاشتەوایی.
